บาทเคลื่อนไหวแคบๆ รอดูท่าที QE2
ค่าเงินบาท 3 พ.ย.ยังเคลื่อนไหวอยู่ในกรอบแคบ&nbsp;ปิดตลาดที่ 29.70-29.76 บาทต่อเหรียญสหรัฐ
3 พ.ย. 2553

ค่าเงินบาท 3 พ.ย.ยังเคลื่อนไหวอยู่ในกรอบแคบ ปิดตลาดที่ 29.70-29.76 บาทต่อเหรียญสหรัฐ 
นักค้าเงินธนาคารซีไอเอ็มบี เปิดเผยว่า ค่าเงินบาทวันที่ 3 พ.ย. เคลื่อนไหวอยู่ในกรอบแคบๆ โดยเปิดตลาดที่ 29.75-29.77 บาทต่อเหรียญสหรัฐ และ ปิดตลาดที่ 29.70-29.76 บาทต่อเหรียญสหรัฐ ซึ่งเป็นผลมาจากการรอดูท่าทีของธนาคารกลางสหรัฐว่าจะมีการอัดฉีดเงินเข้าสู่ระบบเกิน 5 แสนล้านเหรียญสหรัฐหรือไม่ นอกจากนี้ยังต้องจับตาดูดัชนีการจ้างงานของสหรัฐ ซึ่งเป็นตัวชี้วัดหลักของการเติบโตทางเศรษฐกิจด้วย อย่างไรก็ตามเชื่อว่าเงินบาทไม่น่าจะหลุดกรอบที่ 29 บาทต่อเหรียญสหรัฐ
ด้านนักค้าเงินธนาคารกรุงเทพ กล่าวว่า ค่าเงินบาทวันที่ 3 พ.ย. แข็งค่าขึ้นอีก 10 สตางค์ โดยเปิดตลาดที่ 29.65 บาทต่อเหรียญสหรัฐ และ ปิดที่ 29.70-80 บาทต่อเหรียญสหรัฐ โดยคาดว่ามีแนวโน้มแข็งตัวต่อเนื่องหากดธนาคารแห่งประเทศไทย(ธปท.)ไม่มีการออกมาตรการเพิ่มเติม ตอบรับมาตรการอัดฉีดเงินของสหรัฐ ซึ่งจะอยู่ระหว่าง 5 แสน-1 ล้านล้านเหรียญสหรัฐ